Môžete si zvoliť, či chcete inštalovať všetky alebo iba niektoré súčasti programu Internet Explorer 4.0. Ak si nezvolíte úplnú inštaláciu, môžete neskôr použiť sprievodcu inštaláciou Active Setup na inštaláciu dodatočných alebo zostávajúcich súčastí bez toho, aby ste museli znovu inštalovať už nainštalované súčasti programu Internet Explorer 4.0.


Predošlá inštalácia nebola dokončená. To sa stáva, ak sa preruší pripojenie na Internet v priebehu preberania súborov. Je možné pokračovať v inštalácii z miesta posledného úspešného prevzatia položky inštalácie.

Ak si zvolíte Inteligentné zotavenie, inštalačný program použije vaše voľby z predošlej inštalácie a pokúsi sa pokračovať v inštalácii z miesta posledného úspešného prevzatia položky alebo jej inštalácie.


Ak si zvolíte možnosť Nainštalovať, inštalačný program prevezme všetky vybraté súčasti do inštalačného priečinka, ktorý má obyčajne názov Inštalácia programu Internet Explorer 4.0. Keď sa tieto súčasti prevezmú na váš počítač, inštalačný program ich automaticky nainštaluje.

Ak si zvolíte možnosť Len prevziať, inštalačný program prevezme všetky vybraté súčasti do inštalačného priečinka. Tento priečinok môžete zdieľať s inými ľuďmi - môžete ho skopírovať na počítač iného používateľa alebo ho môžete zdieľať v lokálnej sieti.

Voľba Len prevziať prevezme súčasti buď pre systém Microsoft Windows 95, alebo pre systém Microsoft Windows NT, v závislosti od operačného systému, ktorý používate v priebehu preberania súborov. Ak chcete umožniť používateľom oboch operačných systémov inštaláciu z jedného priečinka, musíte do tohto priečinka samostatne prevziať inštalačné súbory pre oba operačné systémy.


Toto je priečinok, do ktorého inštalačný program uloží súbory programu Internet Explorer.

Ak iba preberáte inštalačné súbory, potom je vybratý priečinok miestom uloženia inštalačných súborov.

Ak inštalujete program Internet Explorer, potom je vybratý priečinok miestom pre samotný program Internet Explorer 4.0. Všimnite si tiež, že väčšina súborov, ktoré sú potrebné na spustenie programu Internet Explorer, sa uloží do priečinka Windows\System.

Pokiaľ neurčíte inak, priečinok preberaných súborov bude nazvaný Inštalácia programu Internet Explorer 4.0 a bude sa nachádzať na diskovej jednotke s inštalačným priečinkom programu Internet Explorer.


 Možnosť Aktualizácia pracovnej plochy systému Windows aktualizuje systém Windows tak, že hľadanie na Internete, prehľadávanie a kanály sú zlúčené priamo na pracovnú plochu systému Windows.

Ak má váš počítač 8 a menej megabajtov pamäte RAM, funkcia aktívnej pracovnej plochy nebude nastavená ako predvolená.

Aktualizáciu pracovnej plochy systému Windows môžete kedykoľvek pridať alebo odstrániť, ak kliknete na ikonu Pridať alebo odstrániť programy (Add/Remove Programs) v ovládacom paneli (Control Panel). Ak chcete pridať súčasť Aktualizáciu pracovnej plochy, musíte mať prístup na Internet.


Inštalačný program môže prevziať program Internet Explorer 4.0 z mnohých lokalít na Internete. Inštalačný program zobrazí lokality podľa nastavení a verzie Windows, ktorú používate.

Ak v priebehu preberania nie je možné nadviazať spojenie s určenou lokalitou, inštalačný program sa pokúsi pripojiť na iné lokality v rovnakej oblasti.


Inštalačný program nemôže pokračovať, lebo na disku nie je dosť miesta pre vybranú inštaláciu.

Ak inštalujete (teda ak iba nepreberáte súbory), inštalačný program potrebuje miesto na disku nielen na prevzatie inštalačných súborov, ale aj na inštalovanie programu Internet Explorer 4.0.

Ak chcete získať informácie o uvoľnení miesta na disku, nahliadnite do témy „voľné miesto na disku, zväčšenie" v Pomocníkovi pre systém Windows. Môžete tiež zmeniť nastavenia inštalačného programu na samotné preberanie a potom nainštalovať program Internet Explorer na inú diskovú jednotku.


Inštalačný program môže nainštalovať rôzne predvolené kanály. Obsah zo siete WWW sa potom bude automaticky aktualizovať na pracovnej ploche vášho počítača.

Inštalačný program vyberie obsah kanálov podľa nastavení a verzie Windows, ktorú používate.

Napríklad ak používate lokalizovanú nemeckú verziu systému Windows, inštalačný program predloží kanály nemeckých lokalít. Všetky tieto kanály môžete rekonfigurovať neskôr.


Inštalačný program nemôže uložiť informácie o vašej predošlej konfigurácii. Môžete pokračovať v inštalácii, ale program Internet Explorer 4.0 nebudete môcť neskôr odinštalovať.


Inštalačný program nenašiel v inštalačnom priečinku niektoré súbory. Je možné, že ste ich náhodou odstránili alebo ste neprekopírovali všetky súbory z iného systému.


Program Internet Explorer 4.0 aktualizuje systémové súbory, a preto musí mať pri inštalácii práva správcu. Ak nemáte tieto práva, mali by ste sa spojiť so správcom systému.


Inštalačný program sa pri inštalácii programu Internet Explorer pokúsil o spojenie s rôznymi lokalitami, ale časový limit spojenia vypršal kvôli sieťovým problémom.

Skúste inštalovať program Internet Explorer inokedy, napríklad skoro ráno alebo neskoro v noci. Taktiež je možné, že spojenie s poskytovateľom internetových služieb nie je funkčné.

Keď sa znovu pripojíte na Internet, kliknite na tlačidlo Inteligentné zotavenie a inštalačný program bude pokračovať z miesta prerušenia inštalácie.


Prevzatie súborov prebehlo úspešne, ale inštalácia sa nepodarila. Zatvorte všetky programy a skúste program inštalovať odznova. Ak sa vám ani tak nepodarilo nainštalovať program Internet Explorer, skúste znovu prevziať inštalačné súbory.


 Inštalačný program sa nemohol spojiť s preberacou lokalitou spoločnosti Microsoft alebo zlyhalo spojenie s preberacím serverom správcu systému (preto nebolo možné prevziať súbor s pokynmi k inštalácii). Túto situáciu mohlo spôsobiť nesprávne nastavenie proxy servera, zaťažený Internet alebo problémy s vaším aktuálnym prehľadávačom siete WWW.

Pokúste sa prostredníctvom vášho aktuálneho prehľadávača spojiť s lokalitou http://www.microsoft.com/ alebo s preberacím serverom správcu systému. Ak sa môžete takto pripojiť, ale s inštaláciou máte stále problémy, prevezmite inštalačné súbory samostatne.


Inštalačný program sa pokúsil overiť obsah súboru s pokynmi k inštalácii. Táto kontrola môže zlyhať, ak systémové hodiny počítača neukazujú správny čas. Skúste prevziať iné položky chránené systémom Authenticode z lokality http://www.microsoft.com/. Ak nemôžete prevziať nijaké bezpečné položky, napríklad ovládacie prvky ActiveX alebo iné súbory, potom bezpečnostný systém nie je správne nakonfigurovaný.

Ak chcete obísť tento problém, môžete premenovať knižnicu Wintrust.dll v priečinku Windows\System, čím však znemožníte akékoľvek bezpečnostné overenie pri inštalácii programu Internet Explorer 4.0.


Inštalačný program sa nemohol spojiť s lokalitou spoločnosti Microsoft alebo zlyhalo spojenie s preberacím serverom správcu systému (preto nebolo možné prevziať súbor s pokynmi k inštalácii). Túto situáciu mohlo spôsobiť nesprávne nastavenie proxy servera, zaťažený Internet alebo problémy s vaším aktuálnym prehľadávačom siete WWW.

Pokúste sa prostredníctvom vášho aktuálneho prehľadávača spojiť s lokalitou http://www.microsoft.com/ alebo s preberacím serverom správcu systému. Ak sa môžete takto pripojiť, ale s inštaláciou máte stále problémy, prevezmite inštalačné súbory samostatne.


Inštalačný program zistil, že váš systém používa 128-bitové šifrovanie. To sa používa hlavne pri bezpečných bankových a iných transakciách on-line. Verzia programu Internet Explorer, ktorú inštalujete, podporuje iba 40-bitové šifrovanie. Po skončení inštalácie môžete prevziať 128-bitovú aktualizáciu z lokality spoločnosti Microsoft.


Niektoré súčasti nebolo možné nainštalovať. Prezrite si zoznam chýb - na zabezpečenie základných funkcií prehľadávača nie sú potrebné všetky položky. Ak spustíte inštaláciu znova a zvolíte možnosť Inovovať, inštalačný program sa pokúsi doinštalovať tie položky, ktoré neboli pri tejto inštalácii nainštalované.

Súčasti nemôžu byť nainštalované, ak je napríklad málo miesta na disku, ak nastali chyby pri preberaní alebo ak neboli nainštalované iné súčasti, od ktorých závisí ich správna činnosť.


Inštalačný program našiel inštalačné súbory v inom priečinku, ako je priečinok, z ktorého spúšťate program Setup. Je výhodné, ak spúšťate inštalačný program z priečinka na vašom pevnom disku, pretože nemusíte znovu preberať inštalačné súbory z Internetu. Ak ste však program Setup spustili po prvýkrát pred niekoľkými mesiacmi, prevezmite súbory radšej z Internetu - tak môžete aktualizovať svoju lokálnu inštaláciu.


Pri inštalácii programu Internet Explorer 4.0 dostávate pokyny priamo na obrazovke. Ak potrebujete ďalšie informácie, kliknite na tlačidlo Pomocník.


V inštalácii môžete pokračovať, iba ak súhlasíte s licenčnou zmluvou. Ak s ňou nesúhlasíte, inštalácia programu Internet Explorer 4.0 sa skončí. Žiadne z tlačidiel nie je predvolené, preto ak nekliknete na jedno z nich, nebudete môcť kliknúť na tlačidlo Ďalej.


Proxy server slúži ako bezpečnostná bariéra medzi vnútornou sieťou (intranetom) a Internetom. Zabraňuje iným používateľom na Internete získať prístup k dôverným informáciám na vnútornej sieti a na vašom počítači. Inštalačný program nemusí dokázať určiť nastavenia proxy servera

Pripojiť cez proxy server - určuje, či sa chcete pripojiť na Internet cez proxy server na lokálnej sieti (LAN).

Adresa - toto je miesto na zadanie adresy proxy servera, ktorý chcete použiť na získanie prístupu na Internet.

Port - sem môžete napísať číslo portu proxy servera, ktorý chcete použiť na získanie prístupu na Internet. Veľa proxy serverov používa číslo portu 80.